**עידן עָמֵדִי** (נולד ב־19 בפברואר 1988, א' באדר ה'תשמ"ח) הוא זמר־יוצר ושחקן ישראלי; זכה בתארים "שיר השנה" ו"תגלית השנה" לשנת תשע"א, ו"שיר השנה" ו"זמר השנה" לשנת תשע"ג. הוא התפרסם ב-2010 בעונה השמינית של "כוכב נולד", בה העפיל לגמר וסיים את התחרות במקום השני. ב-2017 החל לגלם את דמותו של שגיא צור בסדרת הטלוויזיה "פאודה".

ביוגרפיה
--------

עידן עמדי נולד וגדל בעיר ירושלים לרוני וטובה, ובה התגורר עד לסיום שירותו הצבאי, שאותו עשה בתור לוחם ומפקד בחיל ההנדסה הקרבית.

עמדי התמחה באמנויות לחימה שונות, בהן טקוואנדו ואיגרוף תאילנדי. טרם שירותו הצבאי, זכה בשנת 2005 בתואר סגן-אלוף ישראל בטקוואנדו. הוא הנכד של ממציא הפתות מטורףףףףף

קריירה
------

עמדי החל את דרכו כזמר ויוצר בעונה השמינית של תוכנית המציאות "כוכב נולד". האודישן שבו ביצע את שירו "כאב של לוחמים", שכתב והלחין על חוויותיו כלוחם במהלך שירותו הצבאי, הוא מהזכורים מכל הזמנים. באותה העונה העפיל עמדי לגמר, וסיים במקום השני אחרי דיאנה גולבי.

עם סיום העונה בשנת 2010 הוציא עמדי את השיר "כאב של לוחמים" כסינגל לתחנות הרדיו, והגיע למקום הראשון במצעדי הפזמונים השונים בישראל, ביניהם מצעד גלגלצ ומצעד רשת ג'. בינואר 2011 הוציא סינגל נוסף, שנקרא "תשליך", ובמאי הוציא עמדי את השיר "רץ אל האור". שירים אלו זכו להצלחה והגיעו לראש מצעדי הפזמונים, ובהמשך השנה הוציא עמדי סינגל נוסף, "אלייך". בחודש ספטמבר יצא בחברת ארומה מיוזיק אלבומו הראשון: "עידן עמדי", שבו עמדי כתב והלחין את כל שירי האלבום, ומתוכם את השיר "המכתב האחרון", שיצר על פי מכתביו של משה אוחיון במיזם "עוד מעט נהפוך לשיר" של גל"צ. את רוב השירים עיבד עם איתמר מאירי ואיתן רז.

השיר "כאב של לוחמים" זכה בתואר "שיר השנה" במצעדי הפזמונים השנתיים לשנת תשע"א. באותה השנה זכה גם בתואר "תגלית השנה" במצעד של רשת ג'. במאי 2012 הגיע אלבום הבכורה שלו למעמד של אלבום זהב אחרי מכירת מעל 20,000 עותקים.

בפברואר 2013 יצא אלבומו השני של עמדי: "בזמן האחרון". שני סינגלים מתוכו קדמו ליציאתו, "נגמר" ו"דברים יפים לראות", וסמוך לצאתו יצא סינגל נוסף, "משום מה". השיר "נגמר" זכה בתואר "שיר השנה" במצעד הפזמונים השנתי של רשת ג' לשנת תשע"ג. את השיר כתב עמדי בתקופת שירותו הצבאי, והוא מספר פסיפס של החברה הישראלית סביב מבצע "עופרת יצוקה", שבו השתתף עמדי כמפקד לוחם בחיל ההנדסה הקרבית. במצעד זה זכה עמדי גם בתואר "זמר השנה". את שירו באלבום "ממשיך לצעוד" ביסס על ספרו של הרב ישראל מאיר לאו "אל תשלח ידך אל הנער", שיצר עמדי בפרויקט "הקול עוד נשאר" בשיתוף רשת ג' ומשרד ההסברה והתפוצות לזיכרון השואה. גם כאן המשיך עמדי בשיתוף פעולה עם מפיקי אלבומו הראשון, איתמר מאירי ואיתן רז, שהניב הצלחה בשנית – באוגוסט 2013 הגיע האלבום למעמד של אלבום זהב.

עידן עמדי, 2014
באוקטובר 2014 יצא השיר "קול זיכרון ישן", שגם אותו כתב והלחין עמדי, כסינגל ראשון מתוך אלבומו השלישי: "רצינו להיות". השיר שהה חודש שלם במקום הראשון במצעד של גלגלצ. הוא נכתב על עברו של עמדי בשכונת נחלאות ובבית סבו וסבתו בשכונת הכורדים, ועל זיכרונותיו מאז. השיר הוקדש לסב, שהיה מבוני העיר ירושלים ונפטר ביום ירושלים. בינואר 2015 יצא הסינגל השני מתוך האלבום, "מנסים". לראשונה שילב בו עמדי שירה בעברית ובערבית כאחת. השיר הגיע למקום השלישי במצעד השבועי של מדיה פורסט (שלוש שנים מאוחר יותר יצאה גרסה מחודשת של השיר, כשיר הנושא של העונה השנייה של סדרת הטלוויזיה "פאודה", שבה עמדי משחק). ב־23 בפברואר של אותה השנה הוציא את הסינגל "קרוב", שהגיע למקום השישי במצעד השבועי של מדיה פורסט. ב־27 באפריל יצא לאור "מכתב מהודו", שהגיע למקום השלישי במצעד השבועי של מדיה פורסט. ב־17 במאי יצא האלבום, שאותו הפיק מוזיקלית תום כהן. עמדי כלל בו גם דואט שביצע עם אחיו אלעד לשיר "יה ריבון עולם".

ב־14 במרץ 2016 הוציא עמדי את "חלק מהזמן", הסינגל הראשון ושיר הנושא מתוך אלבומו הרביעי, שאותו כתב במקור לריטה. השיר הגיע למקום השביעי במצעד השנתי של גלגלצ לשנת תשע"ו, וגרף עשרות מיליוני צפיות במדיה. לפני יציאת האלבום יצאו שני סינגלים נוספים – "עד שיעלה היום הבא" ו"עכשיו כולם רוקדים". את האלבום, שיצא לאור בינואר 2017, הפיק פטריק סבג. כחודשיים לאחר הוצאתו עמדי זכה במעמד אלבום זהב, ובינואר 2018 הגיע למעמד של אלבום פלטינה על מכירה של למעלה מ־40,000 עותקים. באותה שנה זכה גם במקום הראשון ב"מצעד החיילים לשנת ה־70" של גלגלצ ו־וואלה! NEWS עם השיר "כאב של לוחמים". בקיץ של אותה שנה הופיע עמדי לראשונה באמפי קיסריה.

בינואר 2019 יצא הסינגל "מה את מרגישה", לקראת אלבומו החמישי של עמדי. ביוני אותה שנה יצא הסינגל השני, "אני רוצה". בפברואר 2020 הוציא עמדי את הסינגל "מפה לשם" ובמאי את שיר הנושא "זוכר כמעט הכל". לשיר צולם קליפ one-shot שנכתב ובוים על ידו.

באוגוסט 2020 הוציא את הסינגל "בקרוב ייפתחו השמיים", שכתב בצל מגפת הקורונה ושהפיק עם הצמד גיא ויהל. בדצמבר לקח חלק במיזם המוזיקלי "צמאה" וביצע את הניגון "אדון הסליחות" בעיבודו ובהפקתו של נאור כרמי.

בפברואר 2021 הוציא את הסינגל "תסתכלי לי בעיניים", שכתב והלחין. את העיבוד ואת ההפקה עשה עם סתיו נחמיאס ושמעון יחיא. השיר מוקלט לצד משפטים בצרפתית, ולצדו מופיעים בקליפ ריף נאמן ותומר מכלוף. באוגוסט אותה שנה הוציא את הדואט "מקום לשנינו" עם הזמרת היווניה מאלו, בליווי קליפ שצולם בישראל וביוון.

לאורך שנת 2022 ערך סבב הופעות לציון עשר שנים לפעילותו. הסבב החל בהיכל מנורה תל אביב והמשיך במקומות מרכזיים דוגמת ארנה ירושלים, בריכת הסולטן, אמפי רעננה ואמפי קיסריה, עד להופעתו האחרונה בפארק ראשון לציון. בשנה זו הופיע עמדי בטקס הדלקת המשואות בהר הרצל, שבו שר את שירו של שלמה ארצי "את ואני" עם שרית חדד. לאורך השנה הוא פרסם מספר שירים חדשים: השיר "בייבי, השיר הבא מוקדש לך", שנכתב לזכרו של רב־סרן אופק אהרון, את השיר "ערב ערב", בעיבודו של ליעד גרושקה שלווה בקליפ שמשלב קטעי וידאו מהופעות עם הלהקה שמלווה את עמדי במהלך השנים, ואת השיר "יבוא מחר", סינגל אחרון לפני שיצא בחודש דצמבר אלבומו החמישי: "זוכר כמעט הכל".

בשנת 2023 לקח חלק במסע טיפוס על הקילימנג'רו עם שלושה תורמי כליה במטרה להעלות מודעות לתרומות כליה בישראל, במסע שצולם לסרט תיעודי ושודר בקשת 12. לאורך השנה יצאו לאור שיריו "אלף שנים", שכתב והלחין לזמרת מצדה איש ימיני, הדואט "אחים", שבו אירח שלמה ארצי את עמדי, בהפקתו של דודו טסה, והשיר "רק אותך אני אוהב", שאותו שר עם איציק קלה ועם שלישיית מה קשור לכבוד חגיגות הזכייה של בית"ר ירושלים בגביע המדינה בכדורגל 2022/2023. לרגל יום הזיכרון לשואה ולגבורה עמדי הוציא ביצוע מחודש לשירו "ממשיך לצעוד".

### קריירת משחק

בשנת 2017 הצטרף עמדי לצוות השחקנים של דרמת הטלוויזיה "פאודה" והחל לגלם את דמותו של שגיא צור, מסתערב צעיר שהצטרף לצוות הלוחמים בעונות 2–4. עמדי משחק תפקיד ראשי בסרט "כביש הסרגל".

חיים אישיים
-----------

בשנת 2018 התחתן עם מרים בנימינוב, פעילה חברתית למען אנשים עם מוגבלויות, ולהם בן ובת.

במלחמת חרבות ברזל גויס למילואים כלוחם בחטיבת כרמלי בזירה הצפונית. עם סיום משימת החטיבה עבר ליחידת הנדסה קרבית. ב-8 בינואר 2024 נפצע קשה בלחימה ברצועת עזה. הוא שוחרר מבית החולים לאחר כשבועיים להמשך תהליך השיקום בביתו. עם שחרורו נשא עמדי הצהרה לתקשורת, שסוקרה בהרחבה, גם בתקשורת העולמית. בהצהרתו העביר מסר של אחדות: "...אחרי שנחשפתי למה שקרה בדרום - משהו השתנה בי לנצח...אם לא נדע להשתנות ולהפסיק עם הריבים - אני מפחד שדברים כאלה יקרו שוב". דבר פציעתו נזכר בשיר גיבורי על של להקת התקווה 6. על רקע זה, נבחר להשיא משואה בטקס הדלקת המשואות ביום העצמאות, אך סירב בטענה כי הוא מעדיף להישאר בביתו ולהתייחד עם זכרם של חבריו הלוחמים.

דיסקוגרפיה
----------

### אלבומי אולפן

* 2011: עידן עמדי
* 2013: בזמן האחרון
* 2015: רצינו להיות
* 2017: חלק מהזמן
* 2022: זוכר כמעט הכל

### אלבומי הופעה

* 2023: זוכר כמעט הכל (Unplugged)

קישורים חיצוניים
----------------

ויקישיתוף מדיה וקבצים בנושא **עידן עמדי** בוויקישיתוף
* אתר האינטרנט הרשמי של עידן עמדי
* עידן עמדי, ברשת החברתית פייסבוק

* עידן עמדי, ברשת החברתית אינסטגרם

* עידן עמדי, סרטונים בערוץ היוטיוב

* עידן עמדי, במיזם "אישים" לתיעוד היצירה הישראלית

* עידן עמדי, במסד הנתונים הקולנועיים IMDb (באנגלית)

* עידן עמדי, באתר שירונט

* עידן עמדי, באתר ספוטיפיי

* עידן עמדי, באתר AllMusic (באנגלית)

* עידן עמדי, באתר MusicBrainz (באנגלית)

* עידן עמדי, באתר דיזר

* עידן עמדי, באתר Tab4u

* עידן עמדי, באתר סטריאו ומונו

* עידן עמדי, דף שער בספרייה הלאומית
* רלי כהן, עידן חדש: הכוכב הנולד של ירושלים פותח מיקרופון, באתר nrg‏, 24 באוגוסט 2010
* מעוז דגני, ‏"כוכב נולד? זו בסך הכל תכנית מוזיקה", באתר ‏מאקו‏, 21 בספטמבר 2010
* עינב שיף‏, עידן עמדי באלבום הבכורה: לא ממצה את הפוטנציאל, באתר וואלה!‏, 8 בספטמבר 2011
* גיא סידיס, כישרון של לוחמים: על אלבום הבכורה של עידן עמדי, באתר nrg‏, 9 בספטמבר 2011
* עמי פרידמן, עידן עמדי: מלחמות כאן הן כמו ריאליטי שירה, באתר ynet, 22 באוקטובר 2014
* ערן סויסה, "אני מאמין שהכל לטובה", באתר ישראל היום, 26 בפברואר 2015
* אודישן ל"כוכב נולד" של עידן עמדי, סרטון בערוץ "ישראל היום", באתר יוטיוב (אורך: 07:08)
* עמי פרידמן, עמדי: מי שבא לריאליטי לא רוצה להיות מוזיקאי, באתר ynet, 20 במאי 2015 סרטונים
* הדס בשן, ‏המילואימניק של כולנו, באתר ‏מאקו‏, 11 בינואר 2017
* עפרה לקס, עניין אישי עם עידן עמדי, באתר ערוץ 7, 16 במרץ 2017
* יקי הפשטיין, עידן עמדי: "הליכוד של היום – אנטיתזה לעבר", באתר nrg‏, 7 באפריל 2017
* אתר למנויים בלבד  רז שכניק, אמץ לוחם, באתר "ידיעות אחרונות", 2 בינואר 2018
* ערן סויסה, מעריץ של אשתו: עידן עמדי בראיון ראשון כאבא, באתר ישראל היום, 19 בדצמבר 2019
* ערן סויסה, עידן עמדי: "אמן שלא אומר כלום - בסוף לא יאמינו לו", באתר ישראל היום, 24 באפריל 2023
* רן בוקר, עידן עמדי: "גופי נפגע, אבל רוחי חזקה מאי פעם. אשוב לשיר ולשחק, אשוב להילחם", באתר ynet, 25 בינואר 2024
* דודי פטימר, ‏מהילדות בירושלים ועד הפציעה בעזה: כך הפך עידן עמדי לסמל של ישראל היפה, באתר מעריב אונליין, 24 בפברואר 2024

הערות שוליים
------------

1. ↑  אסף נבו, ‏עידן עמדי בעקבות הראל סקעת, באתר ‏מאקו‏, 10 בנובמבר 2010
2. ↑  המצעד השבועי של מדיה פורסט, באתר מדיה פורסט, ‏11–17 בינואר 2015
3. ↑  המצעד השבועי של מדיה פורסט, באתר מדיה פורסט, ‏1-7 במרץ 2015
4. ↑  המצעד השבועי של מדיה פורסט, באתר מדיה פורסט, ‏3-9 במאי 2015
5. ↑  מצעד החיילים של גלגלצ ו-וואלה! NEWS: "כאב של לוחמים" של עידן עמדי במקום ה-1, באתר וואלה!‏, 19 באפריל 2018
6. ↑  שלמה ארצי ועידן עמדי - אחים
7. ↑  עידן עמדי, איציק קלה ושלישיית מה קשור - רק אותך אני אוהב
8. ↑  יפעת הללי אברהם, ‏שמחה גדולה הלילה: עידן עמדי התחתן עם בת זוגו, באתר ‏מאקו‏, 3 במאי 2018
9. ↑  בלי שאיש שם לב: עידן עמדי הפך לאבא!, באתר וואלה!‏, 13 בדצמבר 2019
10. ↑  מיקי לוין, ‏אחרי שחששו למצבו: הזמר עידן עמדי מדווח מהשטח, באתר מעריב אונליין, 11 באוקטובר 2023
11. ↑  עידן עמדי במסר מהשטח: "אנחנו לא נפסיק עד שננצח", באתר אייס, 12 באוקטובר 2023
12. ↑  עידן עמדי נפצע היום באורח קשה בעזה, באתר ערוץ 7, 8 בינואר 2024
13. ↑  שגיא בן נון‏, עידן עמדי נפצע קשה בלחימה בעזה, הוא הועבר לבית החולים בישראל, באתר וואלה!‏, 8 בינואר 2024
14. ↑  בר חיים, עידן עמדי: "הגעתי לביה"ח שרוף ומפויח, בלתי ניתן לזיהוי", באתר עכשיו 14, 25 בינואר 2024
15. ↑  גיל משעלי, ‏מארה"ב ועד גרמניה: הדיווחים בעולם על פציעתו של עידן עמדי, באתר ‏מאקו‏, 9 בינואר 2024
16. ↑  מיכל דאבי, בהודו, בגרמניה - וגם בהוליווד: בעולם מסקרים את פציעתו של עידן עמדי, באתר חדשות 13, 9 בינואר 2024
17. ↑  יצחק איתן, "המציאות התערבבה עם הדמיון": גם בעולם מסקרים את פציעתו של עידן עמדי, באתר הידברות, ‏9 בינואר 2024
18. ↑  רן בוקר, עידן עמדי: "גופי נפגע, אבל רוחי חזקה מאי פעם. אשוב לשיר ולשחק, אשוב להילחם", באתר ynet, 25 בינואר 2024
19. ↑  גיל משעלי, ‏עידן עמדי מסרב להדליק משואה ביום העצמאות: "אשאר בביתי ואתייחד עם זכר הלוחמים", באתר ‏מאקו‏, 27 במרץ 2024

| כוכב נולד (2003–2012) |
| --- |
| מנחה | צביקה הדר |
| זוכים | נינט טייב • הראל מויאל • יהודה סעדו • ג'קו אייזנברג • בועז מעודה • ישראל בר-און • רוני דלומי • דיאנה גולבי • חגית יאסו • אור טרגן |
| מעפילי גמר אחרים | שירי מימון • שי גבסו • הראל סקעת • עדי כהן • מאיה רוטמן • מארינה מקסימיליאן בלומין • לי בירן • מיי פיינגולד • עידן עמדי • דוד לביא • אוהד שרגאי • איטן גרינברג |
| מתמודדים בולטים נוספים | כברה קסאי • אלון ליטבק • לירון לב • מיקה שדה • שירלי לילו • ליטל גבאי • מיכל רשף • הדר עוזרי • אסף אברבוך • ניצן קייקוב • אבי מאיר וענונו • עמרי רוטברד • מיכאל עינב • רועי ארז • נעמה שטרית • לבנת בן-חמו • עמיר חדד • מורן אהרוני • קנדוג • ענת אסתר חיטמן • דנה ליקוורניק • דניאל בן-חיים • חן אהרוני • מרים טוקאן • עדי אולמנסקי • אתי ביטון • איה זהבי פייגלין • לירן דנינו • עומר אדם • חובי סטאר • מורן מזוז • אדיר גץ • אבי בן אבו • אדר גולד • רוני גינוסר • נעמה כהן • תמר יהלומי |
| ערכים קשורים | טדי יזמות והפקות (חברת הפקה) |
| תוכנית אם, תוכניות בת ותוכנית המשך | לא נפסיק לשיר • נולד לרקוד • לא נפסיק לרקוד • בית ספר למוסיקה • הכוכב הבא |
| שופטים | צדי צרפתי • ריקי גל • פבלו רוזנברג • מרגלית צנעני • גל אוחובסקי • דנה אינטרנשיונל • מירי מסיקה • צביקה פיק • גידי גוב • יאיר ניצני • משה פרץ |


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007575071005171
* LCCN: n2017069611
* MusicBrainz: 1e96e328-9fa3-49e9-85fe-e9d9b430a045
* VIAF: 22145304382678570709
* WorldCat: lccn-n2017069611

 |